Deg yixef-a, amenzu seg tezrawt-a-nteɣ, deg uḥric-a yerzan tasnerrayt ad d-nemmeslay ɣef usentel d tmukrist iɣef nesbed amahil-nteɣ; turdiwin d yiswan n iɣer nebɣa ad nessiweḍ ; asisen n tarrayt n unadi d wamud, uguren i d-nmugar d beṭṭu n umahil amek i d-yella. Deg uḥric n teẓri, deg tazwara ad d-nefk amata ɣef tsuqilt : aẓar n wawal  tasuqilt  d umezruy-is, d wuguren-is. S yin ad dnemmeslay ɣef usenfali n kra n wawalen igejdanen n tsuqilt: Aẓayer n umsuqel d tewsatin n tsuqilt, tiẓriwin d tbadutin-is d yisekkiren-is. Deg taggara, ad dnemmeslay ɣef tsuqilt deg tmaziɣt : aẓar n wawal tasuqilt  deg tmaziɣt, amezruy n tsuqilt deg tsekla taqbaylit (azarug seg timawit ɣer tira), syin ad dnemmeslay ɣef wuguren i d-yettmagar umsuqel deg tsuqilt taqbaylit, d wayen i d-yettwasuqlen deg-s (amezgun, timucuha, tullissin, tamedyazt, ungalen).